ΓΡΑΠΤΗ ΕΡΩΤΗΣΗ E-2304/01

υποβολή: Jan Mulder (ELDR) προς την Επιτροπή

(31 Ιουλίου 2001)

Θέμα: Δανικά μέτρα για την από το 2003 απαγόρευση εισαγωγών οπωροκηπευτικών που περιέχουν κατάλοιπα προϊόντων φυτοπροστασίας, η χρήση των οποίων απαγορεύεται στη Δανία

Η Δανική Κυβέρνηση μελετά την επιβολή από το 2003 απαγόρευσης εισαγωγών οπωροκηπευτικών που περιέχουν κατάλοιπα παρασιτοκτόνων, η χρήση των οποίων απαγορεύεται στη Δανία. Το ιστορικό για το μέτρο αυτό είναι προφανώς ότι η Ευρωπαϊκή Επιτροπή δεν θα ολοκληρώσει την αξιολόγηση των επιτρεπομένων προϊόντων φυτοπροστασίας έως το 2003. Η αξιολόγηση αυτή πιθανότατα δεν θα έχει ολοκληρωθεί πριν από το 2007. Τα δανικά μέτρα θα ισχύουν έως τότε.

1. Μπορεί η Επιτροπή να βεβαιώσει εάν τα σχέδια της Δανίας συμβιβάζονται με την κοινοτική πολιτική για την προστασία των καταναλωτών·

2. Θεωρεί η Επιτροπή τα μέτρα αυτού του είδους ως διατάραξη της εσωτερικής αγοράς·

3. Μπορεί να δηλώσει κατά πόσον τα σχέδια της Δανικής Κυβέρνησης θα προκαλέσουν δυσκολίες στο πλαίσιο του ΠΟΕ·

4. Οι αλυσίδες ευρωπαϊκώνπεραγορών τροφίμων σκοπεύουν και αυτές να επιβάλουν παρόμοιες απαιτήσεις. Επιτρέπεται, στο πλαίσιο της ευρωπαϊκής νομοθεσίας για τιςπεραγορές τροφίμων (ή άλλους φορείς της αγοράς), να αρνούνται προϊόντα σε μια τέτοια περίπτωση·

5. Εάν η Επιτροπή δεν συμφωνεί με τα δανικά σχέδια, πώς προτίθεται να καλύψει την περίοδο από το 2003 έως το 2007·

Απάντηση του κ. Byrne εξ ονόματος της Επιτροπής

(29 Οκτωβρίου 2001)

Η Επιτροπή δεν διαθέτει λεπτομέρειες σχετικά με τα συγκεκριμένα μέτρα που προτίθεται να λάβει η Δανία, ούτε σχετικά με τον τρόπο πρακτικής εφαρμογής τους. Το θέμα αυτό σχετίζεται με δύο διαφορετικά σύνολα κοινοτικής νομοθεσίας.

Το πρώτο είναι η οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1). Σε αυτήν προβλέπεται ότι έως το 2003 θα έχει ολοκληρωθεί μία αξιολόγηση των ενεργών ουσιών που κυκλοφορούσαν στην αγορά το 1993. Η Επιτροπήπέβαλε πρόσφατα έκθεση στο Κοινοβούλιο και στο Συμβούλιο σχετικά με τη διαδικασία αυτή(2). Πολλές ουσίες δεν θα έχουν αξιολογηθεί έως το 2003 (το 2008 είναι μία πιθανότερη ημερομηνία ολοκλήρωσης). Δεν είναι σαφές εάν η Δανία θα απαγορεύσει τη χρήση εκείνων των ουσιών για τις οποίες δεν έχει ακόμα ολοκληρωθεί η αξιολόγηση.

Στο δεύτερο σύνολο μέτρων συγκαταλέγεται η οδηγία 76/895/ΕΟΚ του Συμβουλίου της 23ης Νοεμβρίου 1976 περί τού καθορισμού τής μεγίστης περιεκτικότητος γιά τά κατάλοιπα τών φυτοφαρμάκων επί καί εντός τών οπωροκηπευτικών(3), η οδηγία 86/362/ΕΟΚ του Συμβουλίου της 24ης Ιουλίου 1986 που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά(4), η οδηγία 86/363/ΕΟΚ του Συμβουλίου της 24ης Ιουλίου 1986 που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης(8) και η οδηγία 90/642/ΕΟΚ του Συμβουλίου της 27ης Νοεμβρίου 1990 που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(5), οι οποίες επιτρέπουν τον καθορισμό σε κοινοτικό επίπεδο των ανώτατων περιεκτικοτήτων εντομοκτόνων στα τρόφιμα φυτικής και ζωικής προέλευσης. Η Κοινότητα καθορίζει σταδιακά ανώτατες περιεκτικότητες για καθεμία από τις 835 ουσίες φυτοφαρμάκων για καθένα από τα 150 αγαθά που διατίθενται στην αγορά. Η νομοθεσία προβλέπει ότι, ελλείψει καθορισμού κοινοτικού ορίου ανώτατης περιεκτικότητας, τα κράτη μέλη μπορούν να καθορίσουν εθνικά όρια. Ορισμένα κράτη μέλη έχουν ήδη μία πολιτική μηδενικής ανεκτικότητας για μη εγκεκριμένα εντομοκτόνα που δεν έχουν ακόμα καθορισμένα όρια ανώτατης περιεκτικότητας σε κοινοτικό επίπεδο. Δεν είναι σαφές εάν η Δανία θαιοθετήσει αυτή την προσέγγιση για εκείνες τις ουσίες, η αξιολόγηση των οποίων δεν θα έχει ολοκληρωθεί στο πλαίσιο της οδηγίας 91/414/ΕΟΚ.

1. Απουσία συγκεκριμένων λεπτομερειών, η Επιτροπή δεν είναι σε θέση να δηλώσει εάν τα σχέδια της Δανίας συμμορφώνονται με την κοινοτική πολιτική για την προστασία των καταναλωτών.

2. Απουσία συγκεκριμένων λεπτομερειών, είναι εξίσου δύσκολο να δοθεί μία ακριβής απάντηση. Η μονομερής δράση στον τομέα αυτό από ένα κράτος μέλος θα μπορούσε να προκαλέσει στρεβλώσεις στην αγορά και πρέπει να μεριμνήσουμε ώστε αυτό να αποφευχθεί. Όπως προκύπτει από τη νομολογία του Ευρωπαϊκού Δικαστηρίου, η εισαγωγή και εμπορία τροφίμων που παράχθηκαν νόμιμα και διατίθενται στην αγορά άλλου κράτους μέλους μπορεί να περιοριστεί, απουσία εναρμόνισης, μόνον όταν τέτοιοι κανόνες είναι αναγκαίοι, ανάλογοι με το πρόβλημα και εφόσον τα μέσα επίτευξης του στόχου επιφέρουν τη μικρότερη δυνατή ζημία στο εμπόριο. Στο πλαίσιο αυτό, η Επιτροπή θα ήθελε να επιστήσει την προσοχή στο γεγονός ότι μία απαγόρευση όπως αυτή που περιγράφει ο κ. βουλευτής ενδεχομένως — ανάλογα με το περιεχόμενό της — πρέπει να κοινοποιηθεί σε μορφή σχεδίου είτε δυνάμει του κανονισμού (ΕΟΚ) 315/93 της 8ης Φεβρουαρίου 1993 για τη θέσπιση κοινοτικών διαδικασιών για τις προσμείξεις των τροφίμων(6), είτε της οδηγίας 98/34/ΕΚ του Κοινοβουλίου και του Συμβουλίου της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(7). Σε τέτοιες περιπτώσεις, η Επιτροπή μπορεί να εξετάσει τα προτεινόμενα μέτρα ώστε να επαληθεύσει ότι συμμορφώνονται με την ισχύουσα κοινοτική νομοθεσία και δεν στρεβλώνουν την αγορά.

3. Ελλείψει συγκεκριμένων στοιχείων, είναι άλλη μία φορά δύσκολο να δοθεί συγκεκριμένη απάντηση. Η Δανία οφείλει να τηρήσει τιςποχρεώσεις της απέναντι στον Παγκόσμιο Οργανισμό Εμπορίου εάν λάβει τέτοια μέτρα.

4. Οι αλυσίδεςπεραγορών είναι ελεύθερες να καθορίσουν τα ποιοτικά τους κριτήρια όταν έρχονται σε επαφή με τους προμηθευτές τους.

5. Η Επιτροπή θαποβάλει, αργότερα μέσα στο έτος, μία πρόταση για την ενοποίηση και την τροποποίηση των οδηγιών περί καταλοίπων. Η πρόταση θα περιλαμβάνει την πιθανότητα να απαγορεύεται η παρουσία καταλοίπων ουσιών, η χρήση των οποίων δεν επιτρέπεται στην Κοινότητα, ενώ παράλληλα τηρούνται οιποχρεώσεις προς τον ΠΟΕ. Οι λεπτομέρειες είναι ακόμαπό συζήτηση με τα κράτη μέλη και άλλα ενδιαφερόμενα μέρη, αλλά θα περιλαμβάνουν μεταβατικά μέτρα για να καλυφθεί η περίοδος 2003-2007.

(1) ΕΕ L 230 της 19.8.1991.

(2) COM(2001)444 τελικό.

(3) ΕΕ L 340 της 9.12.1976.

(4) ΕΕ L 221 της 7.8.1986.

(5) ΕΕ L 350 της 14.12.1990.

(6) ΕΕ L 37 της 13.2.1993.

(7) ΕΕ L 204 της 21.7.1998.

(8) ΕΕ L 221 της 7.8.1986.